IZVEŠTAJ SA EDUKACIJE ZA VASPITAČE

„KOMUNIKACIJA SA RODITELJIMA DECE SA SMETNJAMA U RAZVOJU“

VSSOV, Novi Sad

14.januar 2017. dr Lada Marinković, Jelena Blagojev MA defektolog

U okviru planiranih edukacija za vaspitače PU Radosno detinjstvo, dr Lada Marinković i Jelena Blagojev MA defektologije, 14. januara 2017. održale su edukaciju vaspitača iz oblasti osnaživanja kompetencija za uspostavljanje saradnje sa roditeljima i porodicom deteta sa smetnjama u razvoju.

Ciljevi edukacije bili su su:

-Osvestiti teškoće i lične snage u profesionalnoj komunikaciji sa roditeljima dece sa smetnjama u razvoju

-Usvojiti nove tehnike komunikacije, osnažiti profesionalne veštine

Za edukaciju je prijavljeno 20 vaspitača,a prisustvovalo je 12. Edukacija je trajala od 9 do 13.45.

Ispitujući motive za prijavljivanje na ovu edukaciju, većina je odabrala dolazak iz razloga što u svojoj vaspitnoj grupu imaju dete koje ima neku razvojnu smetnju. Samo dva vaspitača navela su da imaju veliko iskustvo u ovoj oblasti, ali da su došli iz razloga samopotvrđivanja svojih postupaka i nadogradnje svojih veština. Ostali vaspitači uglavnom imaju manje iskustva kako u praktičnom iskustvu rada sa decom sa smetnjama u razvoju, tako i u pohađanju edukacija iz oblasti inkluzije. Najčešće navode da je motiv za prisustvovanje ovoj edukaciji želja da se razviju veštine u praktičnom radu sa decom i njihovim roditeljima, posebno kada su u pitanju deca sa smetnjama u razvoju. 9 od 12 vaspitača imaju u grupi dete sa smetnjom u razvoju. Takođe imaju različita iskustva u saradnji sa roditeljima koja se kreću od roditelja koji ispoljavaju negaciju prihvatanja smetnji kod deteta do onih koji su izuzetno kooperativni. Jedan od vaspitača ( i sam roditelj deteta sa smetnjom u razvoju) dao je poseban doprinos radu grupe, s obzirom na izveštavanje o potrebama u komunikcaciji iz ugla vaspitača ali  i iz ugla roditelja.

Na edukaciji su vaspitači upoznati sa karateristikama roditelja deteta sa smetnjama u razvoju, modelima koji su polazna osnova za komunikaciju roditelja i stručnjaka različitih profila i osnovama savetodavnog rada ( tehnikama i veštinama aktivnog slušanja i setinga u kojem se treba odvijati komunikacija sa roditeljima/porodicom). Zajedno sa vaspitačima izrađen je vodič/smernice za važne oblasti pri komunikaciji sa roditejima kako bi se dobile sve relevantne informacije o detetu i porodici a koje su osnova za saradnju i partnerstvo vaspitača i roditelja u interesu deteta.

Dogovoreno je da se izrađene smernice, radni materijal ( prezentacija) i Uverenja o učestvovanju na ovoj edukaciji naknadno dostave vaspitačima (s obzirom na kratak rok između prijave za edukaciju i njene realizacije).

Prostor, pauze, tehnička sredstva i prateća tehnička podrška bili su potpuno adekvatni što je dodatno doprinelo  ukupnoj visokoj oceni edukacije koja je dobijena u završnoj evaluaciji (9.75).

Prilog

Spisak učesnika:

1. Jasmina Lovre
2. Dragana Plos
3. Ivanka Zelić
4. Jelena Nerac
5. Snežana Spasojević
6. Tatjana Ranisavljević
7. Ksenija Čabrilo
8. Ivona Martinović
9. Biljana Lazić
10. Dubravka Mraković
11. Biljana Đurić
12. Nadežda Srećkov



